Neuvoston asetus (EY) N:o 515/96, - annettu 25 päivänä maaliskuuta 1996, - Kiinan kansantasavallasta peräisin olevan furatsolidonin tuontia koskevien lopullisten polkumyyntitoimenpiteiden käyttöön ottamisesta annetun asetuksen (EY) N:o 2674/94 kumoamisesta -



Virallinen lehti nro L 077 , 27/03/1996 s. 0001 - 0002



NEUVOSTON ASETUS (EY) N:o 515/96, annettu 25 päivänä maaliskuuta 1996, Kiinan kansantasavallasta peräisin olevan furatsolidonin tuontia koskevien lopullisten polkumyyntitoimenpiteiden käyttöön ottamisesta annetun asetuksen (EY) N:o 2674/94 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3283/94 (1) ja erityisesti sen 23 artiklan, ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (2), ottaa huomioon komission ehdotuksen, joka on tehty komission kuultua neuvoa-antavaa komiteaa, sekä katsoo, että A. Edeltävä menettely (1) Neuvosto on asetuksella (EY) N:o 2674/94 (3) ottanut käyttöön lopullisen polkumyyntitullin Kiinan kansantasavallasta peräisin olevan furatsolidonin tuonnissa sen jälkeen, kun yhteisön ainoa kyseisen tuotteen tuottaja, Orphahell BV, oli jättänyt asiaa koskevan valituksen. B. Kyseisen tuotteen käytön kieltäminen, voimassa olevien toimenpiteiden kumoaminen (2) Yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I, II, III ja IV muuttamisesta 26 päivänä kesäkuuta 1995 annetulla komission asetuksella (EY) N:o 1442/95 (4) kiellettiin kyseessä olevan tuotteen käyttö eläinten ravinnossa koko yhteisön alueella. (3) Tämän seurauksena valituksen tekijä ilmoitti komissiolle päättäneensä lopettaa furatsolidonin tuotannon. Asetusta (EY) N:o 2674/94 ei näissä olosuhteissa ole enää syytä pitää voimassa, koska furatsolidonin tuotanto yhteisössä on loppunut ja kyseisen tuotteen myynti ja tuonti on kielletty. C. Polkumyyntitullien kumoaminen (4) Voimassa oleva Kiinan kansantasavallasta peräisin olevan furatsolidonin tuontia koskeva polkumyyntitulli olisi edellä esitetyn perusteella kumottava ja näin päätettävä kyseessä oleva menettely, ON ANTANUT TÄMÄN ASETUKSEN: 1 artikla Kumotaan asetus (EY) N:o 2674/94. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä maaliskuuta 1996. Neuvoston puolesta S. AGNELLI Puheenjohtaja (1) EYVL N:o L 349, 31.12.1994, s. 1, asetus sellaisena kuin se on viimeksi muutettuna asetuksella (EY) N:o 1251/95 (EYVL N:o L 122, 2.6.1995, s. 1) (2) EYVL N:o L 209, 2.8.1988, s. 1, asetus sellaisena kuin se on viimeksi muutettuna asetuksella (EY) N:o 522/94 (EYVL N:o L 66, 10.3.1994, s. 10) (3) EYVL N:o L 285, 4.11.1994, s. 1 (4) EYVL N:o L 143, 27.6.1995, s. 26